14. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΑΙΓΑΙΟΥ Αριθ. ΔΔΟ/Φ.101.22/5970/28.8.92 της 27 Αυγ./3 Σεπτ. 1992 (ΦΕΚ Β΄548) Περιορισμός συλλογικών οργάνων του Υπουργείου Αιγαίου. Έχοντας υπόψη: 1.Τις διατάξεις: α)Του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137/Α/85). β)Του άρθρ. 4 του Νόμ. 2026/1992 «Ρύθμιση θεμάτων οργάνωσης και προσωπικού της Δημόσιας Διοίκησης και άλλες διατάξεις» (ΦΕΚ 43/Α/92). γ)Του Π.Δ. 1/86 «Καθορισμός αρμοδιοτήτων Υπ. Αιγαίου». 2.Την αριθ. Υ. 1499/28.8.1991 απόφαση του Πρωθυπουργού και Υπουργού Αιγαίου σχετικά με τον καθορισμό αρμοδιοτήτων του Υφυπουργού Αιγαίου Γεώργιου Μισαηλίδη (ΦΕΚ 700/Β/30.8.1991). 3.Την ανάγκη αναμόρφωσης του σχήματος συλλογικής διοίκησης για την ταχύτερη και αποδοτικότερη λειτουργία της Υπηρεσίας και την ανάπτυξη της ατομικής πρωτοβουλίας των υπαλλήλων του Υπ. Αιγαίου, αποφασίζουμε: ΚΕΦΑΛΑΙΟ Α΄ Διατήρηση συλλογικών οργάνων Συμβούλια ΄Αρθρ.1.-Διατηρείται το «Γνωμοδοτικό Συμβούλιο Προστασίας Περιβάλλοντος και Αναπτύξεως των νησιωτικών περιοχών του Αιγαίου Πελάγους», που προβλέπεται από τις διατάξεις του Νόμ. 1622/1986 (ΦΕΚ 92/Α/1986) και του Νόμ. 1650/1986 (ΦΕΚ 160/Α/1986), «συνδυασμό με το εδάφ. α΄ παρ. 1 άρθρ. 2 του Π.Δ. 1/86 (ΦΕΚ 1/Α/1986) και την αριθ. πρωτ. 100/20.9.1989 (ΦΕΚ 724/Β/28.9.91) κοινή απόφαση των Υπουργών Προεδρίας της Κυβέρνησης και Αιγαίου και Άνευ Χαρτοφυλακίου, που συμπληρώθηκε με την αριθ. πρωτ. 1410/2.3.1990 (ΦΕΚ 205/Β/29.3.1990) κοινή απόφαση των Υπουργών Προεδρίας της Κυβέρνησης και Αιγαίου και λειτουργεί σύμφωνα με αυτές. Σελ. 138,18(β) Τεύχος ΙΑ-3-1 Σελ. 32 Επιτροπές Άρθρ.2.-1.Διατηρείται η «Επιτροπή αναβάθμισης της υγείας των κατοίκων των νησιών του Αιγαίου», που προβλέπεται από τις διατάξεις του αρθρ. 47 του Νόμ. 1947/91 (ΦΕΚ 70/Α/91) και συστάθηκε με την αριθ. ΔΔΟ/Φ.120.11/3137/16.5.91 (ΦΕΚ 445/Β/91) κοινή απόφαση των Υπουργών Υγείας Πρόνοιας και Κοινωνικών Ασφαλίσεων και Αιγαίου και λειτουργεί σύμφωνα με αυτές. 2.Διατηρείται η «Επιτροπή Κοινωνικού Ελέγχου στο Υπουργείο Αιγαίου» που προβλεπόταν από τις διατάξεις του άρθρ. 9 του Νόμ. 1943/91 (ΦΕΚ 50/Α/91) και συστάθηκε με την αριθ. ΔΔΟ/Φ.101.22/2448/91 (ΦΕΚ 391/Β/91) απόφαση του Υπουργού Αιγαίου και λειτουργεί σύμφωνα με αυτές. 3.Διατηρείται η «Επιτροπή Προγράμματος Διοικητικού Εκσυγχρονισμού» που η σύστασή της προβλέπεται από τις διατάξεις του άρθρ. 1 παρ. 3 του Νόμ. 1943/91 (ΦΕΚ 50/Α/91) και θα λειτουργεί σύμφωνα με αυτές. 4.Διατηρείται η «Επιτροπή Υποβοήθησης για την απλούστευση της Νομοθεσίας που προβλέπεται από τις διατάξεις του άρθρ. 12 παρ. 3 Νόμ. 1943/91 (ΦΕΚ 90/Α/91) η οποία συστήθηκε με την αριθ. ΔΔΟ/Φ.101.22.8450/10.5.91 απόφαση του Υπ. Αιγαίου και λειτουργεί σύμφωνα με αυτές. 5.Διατηρείται η «Ειδική Επιτροπή Αξιολόγησης που προβλέπεται από τις διατάξεις του άρθρ. 54 παρ. 4 του Νόμ. 1943/91 (ΦΕΚ 50/Α/91) και που θα συσταθεί με απόφαση του Υπουργού Αιγαίου και θα λειτουργεί σύμφωνα με αυτές. 2.Β.ι.14 Υπουργείο Αιγαίου 6.Διατηρείται η «Επιτροπή Επιλογής Ειδικού Επιστημονικού Προσωπικού» που προβλέπεται από τις διατάξεις του άρθρ. 25 παρ. 3 Νόμ. 1943/91 (ΦΕΚ 50/Α/91) και που θα συσταθεί με απόφαση του Υπουργού Προεδρίας και θα λειτουργεί σύμφωνα με αυτές. 7.Διατηρείται η «Επιτροπή Επιλογής Ωρομισθίου προσωπικού» που προβλέπεται από τις διατάξεις του άρθρ. 10 παρ. 5 Νόμ. 2026/92 (ΦΕΚ 43/Α/92) και που θα συσταθεί με απόφαση του Υπουργού Αιγαίου και θα λειτουργεί σύμφωνα με αυτές. 8.Διατηρείται η «Επιτροπή διεξαγωγής δημόσιων μειοδοτικών διαγωνισμών μίσθωσης κύριων άγονων ακτοπλοϊκών και τουριστικών γραμμών» που προβλέπεται από τις διατάξεις των άρθρ. 176 και 177 του Ν.Δ. 187/1973 (ΦΕΚ 261/Α/73) σε συνδυασμό με εκείνες του άρθρ. 2 παρ. 3 εδάφ. ια του Π.Δ. 1/86 (ΦΕΚ 1/Α/86), όπως τροποποιήθηκε με το άρθρο μόνο, του Π.Δ. 294/86 (ΦΕΚ 130/Α/86) και το άρθρ. 5 της αριθ. πρωτ. ΔΠΑ/Φ.101.22/1342/8.3.91 (ΦΕΚ 182/Β/27.3.91) απόφαση του Υπουργού Αιγαίου και λειτουργεί σύμφωνα με αυτές. 9.Διατηρείται η «Επιτροπή διεξαγωγής δημόσιων μειοδοτικών διαγωνισμών μίσθωσης άγονων ταχυδρομικών γραμμών», που προβλέπεται από τις διατάξεις των άρθρ. 176 και 177 του Ν.Δ. 187/1973 (ΦΕΚ 261/Α/1973) σε συνδυασμό με εκείνες του άρθρ. 2 παρ. 3 εδάφ. ια του Π.Δ. 1/86 (ΦΕΚ 1/Α/1986), όπως τροποποιήθηκε με το άρθρο μόνο του Π.Δ. 294/86 (ΦΕΚ 130/Α/1986) και την παρ. 4 της με αριθ. πρωτ. 2416/8.9.1987 (ΦΕΚ 513/Β/29.9.1987) απόφαση του Υπουργού Αιγαίου και λειτουργεί σύμφωνα με αυτές. 10.Διατηρείται η «Γνωμοδοτική Επιτροπή αξιολόγησης επενδύσεων» που προβλέπεται από τις διατάξεις του άρθρ. 8 του Νόμ. 1892/1990 (ΦΕΚ 101/Α/90) άρθρ. 8 του Νόμ. 1262/1982 (ΦΕΚ 70/Α/1982) όπως ισχύει κάθε φορά, σε συνδυασμό με εκείνες του εδαφ. β΄, παρ. 3 του άρθρ. 2 του Π.Δ. 1/1986 (ΦΕΚ 1/Α/1986) και που θα συσταθεί με κοινή απόφαση των Υπουργών Εθνικής Οικονομίας και Αιγαίου και θα λειτουργεί σύμφωνα με αυτές. Ομάδες Εργασίας Άρθρ.3.-Διατηρείται η «Συντονιστική Ομάδα Πληροφορικής» (ΣΟΠ) του Υπουργείου Αιγαίου, που προβλέπεται από τις διατάξεις του άρθρ. 69 του Νόμ. 1943/1991 (ΦΕΚ 50/Α/1991) και η οποία συστάθηκε με την αριθ. ΔΔΟ/Φ.101.22/3772/11.6.1991 απόφαση του Υπουργού Αιγαίου και λειτουργεί σύμφωνα με αυτές. Άρθρ. 4.- Καταργούνται οι Επιτροπές: α)Επιλογής υπαλλήλων για παρακολούθηση προγραμμάτων επιμόρφωσης και εξειδίκευσης (άρθρ. 34 παρ. 4 και 35 παρ. 3 και 1943/1991). β)Εκκαθάρισης Αρχείων (άρθρ. 4 και 9 Π.Δ. 162/1979). Άρθρ. 5.-Για τη λειτουργία των παραπάνω Συμβουλίων και Επιτροπών, έχουν εφαρμογή οι γενικοί κανόνες λειτουργίας Συλλογικών Οργάνων (άρθρ. 19 του Νόμ. 1599/85).

[Source: greek_legal_code_raptarchis | Tokens: 4874]